דף הביתפורטל מידעאורתופדיהמהו בקע טבורי וכיצד מטפלים בו?
מהו בקע טבורי ומהם הגורמים לתופעה?
בקע טבורי מתרחש כאשר חלק מהמעיים או מהרקמה השומנית שבבטן פורץ החוצה דרך קיר הבטן באזור הטבור (הפופיק). בעיה זו נפוצה בעיקר בקרב תינוקות אך עלולה גם להתרחש אצל מבוגרים.
כיום, אין נתונים מדויקים לגבי הישנות התופעה שכן מקרים רבים מסתדרים מעצמם ללא כל טיפול ולעיתים כלל אינם מדווחים.
בקע טבורי הינו נפוץ במיוחד בקרב פגים (תינוקות הנולדו בטרם עת). על פי ההערכות, כ-75% מהפגים מתחת למשקל של 1.5 ק"ג מפתחים בקע טבורי.
בזמן שהעובר מתפתח ברחם, חבל הטבור עובר דרך פתח בקיר הבטן של העובר. ברוב המקרים הפתח נסגר זמן קצר לאחר הלידה אך לפעמים השרירים אינם מתאחים כראוי באזור וכך נוצרת מעין "נקודת תורפה" שדרכה הבקע הטבורי עלול להתפתח.
בקרב תינוקות, אם נוצר בקע טבורי הוא צפוי להיסגר עד גיל 3 או 4. אם הוא אינו נסגר יש לפנות לרופא וייתכן שיידרש ניתוח.
ומה לגבי מבוגרים? בקע טבורי עלול להתפתח גם אצל מבוגרים, בעיקר בקרב אנשים הסובלים מעודף משקל, אנשים הנושאים משאות כבדים או הסובלים משיעול כרוני. נשים שעברו מספר לידות נמצאות אף הן בסיכון מוגבר לפתח בקע טבורי.
הסיבה להתפתחות בקע טבורי בקרב מבוגרים הינה לחץ המופעל על קיר הבטן מבפנים כתוצאה מאחד הגורמים המצוינים לעיל.
נשים נוטות לפתח בקע טבורי יותר מגברים בגיל מבוגר, אצל תינוקות הסיכויים זהים בין המינים.
איך נזהה בקע טבורי (מהם התסמינים)?
בקע טבורי נראה ומרגיש כמעין "גוש" באזור הטבור (הפופיק). ה"גוש" ייראה יותר לעין כאשר האדם צוחק, בוכה, הולך לשירותים או משתעל. לעומת זאת ה"גוש" ייראה פחות לעין כאשר האדם שוכב.
לרוב בקע טבורי אינו מכאיב לילדים ולתינוקות אך מבוגרים עשויים לחוש בכאב ובאי נוחות כאשר הבקע גדול יחסית.
במידה ואתם חושבים שאתם סובלים מבקע טבורי, פנו לרופא במידה והבקע גורם לכאבים, הקאות או במידה והבקע מתנפח או משנה את צבעו.
רופא יכול לאבחן האם מדובר בבקע טבורי באמצעות בדיקה גופנית של המטופל, ולקבוע מהו סוג הבקע, שכן במידה ומדובר במעיים עלולה להתפתח חסימת מעי.
הרופא עשוי גם להפנות אתכם לבדיקות נוספות כגון בדיקת רנטגן, אולטראסאונד או בדיקות דם על מנת לשלול סיבוכים.
הילד בן שנה והבקע אינו נסגר או אפילו גדל.
הילד בן 4 והבקע טרם נעלם.
במידה וקיימים סיבוכים נוספים בנוסף לבקע.
בקרב מבוגרים ההתערבות הרפואית חשובה יותר. לעיתים יידרש ניתוח שבמהלכו ה"גוש" יוחזר למקומו ויבוצע חיזוק של קיר הבטן. לרוב מדובר בניתוח קטן בן 30 דקות שלאחריו המטופל יוכל לשוב לביתו עוד באותו היום.
במקרים פשוטים יותר בהם לא נדרש ניתוח בקע טבורי, ניתן לבצע שימוש בחגורת בטן. חגורת בטן עם סיליקון לבקע טבורי תומכת בשרירי הבטן ומסייעת למנוע את התפרצות הבקע מבעד לקיר הבטן. חגורות אלו מותאמות במיוחד לבקע טבורי והינן עשויות מחומר אוורירי ונושם, מתכווננות לתמיכה באזור הנדרש ומומלצות לשימוש גם לאחר ניתוח.